2014.gada Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba mazināšanas pasākumu organizēšanas un finansēšanas kārtību un pasākumu īstenotāju izvēles principiem”**

Izdoti saskaņā ar Bezdarbnieku un darba meklētāju atbalsta likuma 4.panta otro, piekto, vienpadsmito un divpadsmito daļu

1. Izdarīt Ministru kabineta 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba mazināšanas pasākumu organizēšanas un finansēšanas kārtību un pasākumu īstenotāju izvēles principiem” (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148., 193., 244. nr.; 2014, 102. nr.) šādus grozījumus:

1.1. Papildināt 20.21.apakšpunktu aiz vārdiem un skaitļa “šo noteikumu 35.1” ar vārdu un skaitli “un 35.2”;

1.2. Papildināt noteikumus ar 20.24.apakšpunktu šādā redakcijā:

“20.24. finanšu atbalstu jauniešu reģionālajai mobilitātei šo noteikumu 174.2 punktā un 174.6 4.apakšpunktā minētajā gadījumā.”;

1.3. Papildināt noteikumus ar 20.4 punktu šādā redakcijā:

“20.4 Aģentūra Eiropas Savienības fondu darbības programmas “Izaugsme un nodarbinātība” 7.2.1.specifiskā atbalsta mērķa “Palielināt nodarbinātībā, izglītībā vai apmācībā neiesaistītu jauniešu nodarbinātību Jauniešu garantijas ietvaros” (turpmāk – Jauniešu garantijas programma) ietvaros iesaista jauniešus bezdarbniekus atbilstoši šajos noteikumos noteiktajiem iesaistes kritērijiem. Jauniešu garantijas programmas ietvaros neiesaista jauniešus bezdarbniekus, kuri apgūst pilna laika studiju programmas Augstskolu likuma izpratnē.”;

1.4. Papildināt noteikumus ar 31.1 punktu šādā redakcijā:

“31.1 Ja šo noteikumu 21.1., 21.2. un 21.3.apakšpunktā minētos pasākumus īsteno Jauniešu garantijas programmas ietvaros, tajos iesaista jauniešus bezdarbniekus vecumā no 15 līdz 24 gadiem (ieskaitot).”;

1.5. Papildināt noteikumus ar 35.2 punktu šādā redakcijā:

“35.2 Ja jaunietis bezdarbnieks Jauniešu garantijas programmas ietvaros, piesakoties šo noteikumu 21.1., 21.2. un 21.3.apakšpunktā minētos pasākumos, ir sniedzis nepatiesas ziņas par tā atbilstību mērķa grupai, ievērojot šo noteikumu 20.4punktā minēto ierobežojumu, jaunietim bezdarbniekam ir pienākums atlīdzināt aģentūrai šo noteikumu 43.1.apakšpunktā minētos izdevumus, kas izlietoti apmācībai.”;

1.6. Papildināt noteikumus ar 43.1punktu šādā redakcijā:

“43.1 Ja šo noteikumu 21.1., 21.2. un 21.3.apakšpunktā minēto pasākumu īstenošanai izmanto apmācību kupona metodi, šo noteikumu 45. un 46.punktā noteikto apmācību kupona vērtību sastāda šo noteikumu 43.1. un 43.5.apakšpunktā minētās izmaksas, kā arī šo noteikumu 43.4.apakšpunktā minētās izmaksas (izņemot gadījumus, kad tās izglītības iestāde ir iekļāvusi šo noteikumu 43.1.apakšpunktā minētajā mācību vai studiju maksā).”;

1.7. Aizstāt 43.2.apakšpunktā skaitli un vārdu “711,44 *euro*” ar skaitli un vārdu “711 *euro*”;

1.8. Papildināt noteikumus ar 43.6.apakšpunktu šādā redakcijā:

“43.6. specializētā transporta izdevumu segšanai jaunietim bezdarbniekam ar invaliditāti.”;

1.9. Izteikt 80.punktu šādā redakcijā:

“80.Pasākumos noteiktām personu grupām iesaista bezdarbniekus, kuri atbilst Komisijas 2014.gada 17.jūnija Regulas (ES) Nr. [651/20](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML)14, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L 187/1) (turpmāk – Komisijas regula Nr. 651/2014), 2.panta 4.punktā noteiktajiem nelabvēlīgākā situācijā esoša darba ņēmēja kritērijiem un 2.panta 99.punktā noteiktajiem īpaši nelabvēlīgā situācijā esoša darba ņēmēja kritērijiem (turpmāk – nelabvēlīgākā situācijā esoši darbinieki), un bezdarbniekus ar invaliditāti.”;

1.10. Papildināt noteikumus ar 80.1punktu šādā redakcijā

“80.1 Ja pasākumus noteiktām personu grupām īsteno Jauniešu garantijas programmas ietvaros, tajos iesaista jauniešus bezdarbniekus vecumā no 18 līdz 29 gadiem (ieskaitot).”;

1.11. Izteikt 81.3.apakšpunktu šādā redakcijā:

„81.3. finanšu atbalstu darba devējiem, kas darbojas zvejniecības un akvakultūras nozarē Eiropas Parlamenta un Padomes 2013.gada 11.decembra Regulu (ES) Nr.1379/2013 par zivsaimniecības un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013.gada 28.decembris, Nr. L 354/1) (turpmāk – Eiropas Parlamenta un Padomes regula Nr.1379/2013) un nodarbina bezdarbniekus ar invaliditāti, aģentūra sniedz saskaņā ar Komisijas 2014.gada 27.jūnija Regulu (ES) Nr. 717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr. L 190) (turpmāk – Komisijas regula Nr. 717/2014);”;

1.12. Papildināt noteikumus ar 81.1punktu šādā redakcijā:

“81.1 Finanšu atbalsta sniegšanas nosacījumi:

81.11. finanšu atbalstu darba devējiem, lai nodarbinātu nelabvēlīgākā situācijā esošus darbiniekus, aģentūra sniedz saskaņā ar Komisijas 2013.gada 18.decembra Regulu (ES) Nr.1407/2013 par Līguma 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) (turpmāk – Komisijas regula Nr.1407/2013). Sniedzot finanšu atbalstu, papildus ievēro Komisijas 2014.gada 27.jūnija Regulu (ES) Nr. 717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr. L 190) (turpmāk – Komisijas regula Nr. 717/2014) attiecībā uz darba devējiem, kas darbojas saskaņā ar Eiropas Parlamenta un Padomes 2013.gada 11.decembra Regulu (ES) Nr.1379/2013 par zivsaimniecības un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 (Eiropas Savienības Oficiālais Vēstnesis, 2013.gada 28.decembris, Nr. L 354/1) (turpmāk – Eiropas Parlamenta un Padomes regula Nr.1379/2013), un Komisijas 2013.gada 18.decembra Regulu (ES) Nr.1408/2013 par Līguma 107. un 108.panta piemērošanu *de minimis* atbalstam lauksaimniecības produktu ražošanas nozarē (Eiropas Savienības Oficiālais Vēstnesis, 2013.gada 24.decembris, Nr. L 352/9) (turpmāk – Komisijas regula Nr.1408/2013);

81.12. finanšu atbalstu darba devējiem, kas nodarbina bezdarbniekus ar invaliditāti, aģentūra sniedz saskaņā ar Komisijas regulu Nr.1407/2013;

81.13. finanšu atbalstu darba devējiem, kas darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013 un nodarbina bezdarbniekus ar invaliditāti, aģentūra sniedz saskaņā ar Komisijas regulu Nr.717/2014;

81.14. finanšu atbalstu darba devējiem, kas darbojas lauksaimniecības produktu ražošanas nozarē un nodarbina bezdarbniekus ar invaliditāti, aģentūra sniedz saskaņā ar Komisijas regulu Nr.1408/2013.”;

1.13. Papildināt noteikumus ar 81.2punktu šādā redakcijā:

“81.2 Finanšu atbalstu Jauniešu garantijas programmas ietvaros darba devējiem, lai nodarbinātu nelabvēlīgākā situācijā esošus jauniešus bezdarbniekus un jauniešus bezdarbniekus ar invaliditāti, aģentūra sniedz saskaņā ar Komisijas regulu Nr.1407/2013. Sniedzot finanšu atbalstu, papildus ievēro Komisijas regulu Nr.717/2014 attiecībā uz darba devējiem, kas darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013, un Komisijas regulu Nr.1408/2013 attiecībā uz darba devējiem, kas darbojas lauksaimniecības produktu ražošanas nozarē.”;

1.14. Papildināt noteikumu 82.2.apakšpunktu ar trešo teikumu šādā redakcijā:

“Kvalificētu darba vadītāju pasākumos iesaistītajiem nelabvēlīgākā un īpaši nelabvēlīgā situācijā esošajiem darbiniekiem nodrošina trīs mēnešus no iesaistes pasākumā brīža, bet bezdarbniekiem ar invaliditāti – nodrošina uz visu iesaistes laiku pasākumā;”;

1.15. Izteikt 85.punktu šādā redakcijā:

“85.Paredzētā finanšu atbalsta sniegšanas laiks viena nelabvēlīgākā situācijā esoša darba ņēmēja nodarbināšanai, kurš atbilst Komisijas regulas Nr. 651/2014 2.panta 4.punktā noteiktajiem kritērijiem, nepārsniedz 12 mēnešu, bet īpaši nelabvēlīgā situācijā esoša darba ņēmēja nodarbināšanai, kurš atbilst Komisijas regulas Nr. 651/2014 2.panta 99.punktā noteiktajiem kritērijiem, – 24 mēnešus.”;

1.16. Papildināt noteikumus ar 85.1 punktu šādā redakcijā

“85.1 Darba devējiem, kas nodarbina nelabvēlīgākā un īpaši nelabvēlīgā situācijā esošus jauniešus bezdarbniekus, aģentūra Jauniešu garantijas programmas ietvaros pasākumu īstenošanas laikā, atbilstoši šo noteikumu 82.2.apakšpunktā noteiktajam, nodrošina darba vadītāju, kas strādā ar darbā pieņemtajiem nelabvēlīgākā un īpaši nelabvēlīgā situācijā esošajiem jauniešiem bezdarbniekiem, ikmēneša darba algas dotāciju. Dotāciju piešķir 50% apmērā no valstī noteiktās minimālās mēneša algas apmēra.”;

1.17. Aizstāt 86.3.apakšpunktā skaitli un vārdu “711,44 *euro*” ar skaitli un vārdu “711 *euro*”;

1.18. Svītrot 91., 91.1, 91.2 un 91.3punktu.

1.19. Izteikt 93.punktu šādā redakcijā:

“93. Pirms finanšu atbalsta piešķiršanas bezdarbnieku ar invaliditāti nodarbināšanai vai Jauniešu garantijas programmas ietvaros aģentūra pārbauda, vai minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados darba devēja saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.1407/2013 3.panta 2.punktā, Komisijas regulas Nr.717/2014 3.panta 2.punktā (darba devējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013) vai atbilstoši Komisijas regulas Nr.1408/2013 2.panta 2.punktam Komisijas regulas Nr.1408/2013 3.panta 2.punktā (darba devējiem, kuri darbojas lauksaimniecības produktu ražošanas nozarē) noteikto maksimālo *de minimis* apmēru. Izvērtējot piešķiramā atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Komisijas regulas Nr.1407/2013 2. panta 2.punktā minētajiem kritērijiem.”;

1.20. Papildināt noteikumus ar 93.1 punktu šādā redakcijā:

“93.1 Pirms finanšu atbalsta piešķiršanas nelabvēlīgākā situācijā esošu darba ņēmēju, bezdarbnieku ar invaliditāti nodarbināšanai vai Jauniešu garantijas ietvaros aģentūra pārbauda, vai minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados darba devēja saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.1407/2013 3.panta 2.punktā, Komisijas regulas Nr.717/2014 3.panta 2.punktā (darba devējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013) vai atbilstoši Komisijas regulas Nr.1408/2013 2.panta 2.punktam Komisijas regulas Nr.1408/2013 3.panta 2.punktā (darba devējiem, kuri darbojas lauksaimniecības produktu ražošanas nozarē) noteikto maksimālo *de minimis* apmēru. Izvērtējot piešķiramā atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Komisijas regulas Nr.1407/2013 2. panta 2.punktā minētajiem kritērijiem.”;

1.21. Izteikt noteikumu 94.punktu šādā redakcijā:

“94. Finanšu atbalstu nepiešķir, ja bezdarbniekus ar invaliditāti vai jauniešus bezdarbniekus Jauniešu garantijas programmas ietvaros nodarbina darba devējs, kas minēts Komisijas regulas Nr.1407/2013 1. panta 1. punktā, veic Komisijas regulas Nr.717 1.panta 1.punktā vai Komisijas regulas Nr.1408/2013 1.panta 1.punktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta.”.

1.22. Papildināt noteikumus ar 94.2 punktu šādā redakcijā:

“94.2 Finanšu atbalstu nepiešķir, ja nelabvēlīgākā situācijā esošus darba ņēmējus, bezdarbniekus ar invaliditāti vai jauniešus bezdarbniekus Jauniešu garantijas programmas ietvaros nodarbina darba devējs, kas minēts Komisijas regulas Nr.1407/2013 1.panta 1.punktā, veic Komisijas regulas Nr.717 1.panta 1.punktā vai Komisijas regulas Nr.1408/2013 1.panta 1.punktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta.”;

1.23. Papildināt noteikumu 95. un 96.punktu aiz vārdiem “lai nodarbinātu bezdarbniekus ar invaliditāti” ar vārdiem “vai jauniešus bezdarbniekus Jauniešu garantijas programmas ietvaros”;

1.24. Izteikt 96.1punktu šādā redakcijā:

“96.1 Finanšu atbalstu, kas piešķirts, lai nodarbinātu bezdarbniekus ar invaliditāti vai jauniešus bezdarbniekus Jauniešu garantijas programmas ietvaros saskaņā ar Komisijas regulu Nr.1408/2013 un Komisijas regulu Nr.717/2014, uzskaita atbilstoši normatīvajiem aktiem par kārtību, kādā administrē un uzrauga valsts atbalstu, ko piešķir saskaņā ar Komisijas regulu Nr.1408/2013 un Komisijas regulu Nr.717/2014.”;

1.25. Aizstāt 109.13 3.apakšpunktā skaitli un vārdu “711,44 *euro*” ar skaitli un vārdu “711 *euro*”;

1.26. Papildināt noteikumus ar 110.1 punktu šādā redakcijā:

“110.1 Ja konkurētspējas paaugstināšanas pasākumus īsteno Jauniešu garantijas programmas ietvaros, tajos iesaista jauniešus bezdarbniekus vecumā no 18 līdz 29 gadiem (ieskaitot).”;

1.27. Svītrot 115.punkta ievaddaļā vārdu “rakstiski”;

1.28. Papildināt noteikumus ar 115.1 punktu šādā redakcijā:

“115.1 Ja pasākumus komercdarbības vai pašnodarbinātības uzsākšanai īsteno Jauniešu garantijas programmas ietvaros, tajos iesaista jauniešus bezdarbniekus vecumā no 18 līdz 29 gadiem (ieskaitot).”;

1.29. Aizstāt 121.2.apakšpunktā skaitli un vārdu “2845,74 *euro*” ar skaitli un vārdu “3000 *euro*”;

1.30. Izteikt šo noteikumu 124., 125. un 126.punktu šādā redakcijā:

“124. Aģentūra pasākumiem komercdarbības vai pašnodarbinātības uzsākšanai paredzēto finanšu atbalstu bezdarbniekiem sniedz saskaņā ar Komisijas regulā Nr.1407/2013, Komisijas regulā Nr.717/2014 (saimnieciskās darbības veicējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013) un atbilstoši Komisijas regulā Nr.1408/2013 (saimnieciskās darbības veicējiem, kuri darbojas lauksaimniecības produktu ražošanas nozarē) noteiktajām prasībām.

125. Pirms finanšu atbalsta piešķiršanas aģentūra pārbauda, vai minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados saimnieciskās darbības veicēja saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr.1407/2013 3.panta 2.punktā, Komisijas regulas Nr.717/2014 3.panta 2.punktā (saimnieciskās darbības veicējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013) vai atbilstoši Komisijas regulas Nr.1408/2013 2.panta 2.punktam Komisijas regulas Nr.1408/2013 3.panta 2.punktā (saimnieciskās darbības veicējiem, kuri darbojas lauksaimniecības produktu ražošanas nozarē) noteikto maksimālo *de minimis* apmēru. Izvērtējot piešķiramā atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Komisijas regulas Nr.1407/2013 2. panta 2. punktā minētajiem kritērijiem.

126. Finanšu atbalstu nepiešķir, ja darba devējs, kas minēts Komisijas regulas Nr 1407/2013 1.panta 1.punktā, veic Komisijas regulas Nr.717/2014 1.panta 1.punktā vai Komisijas regulas Nr.1408/2013 1.panta 1.punktā noteiktās darbības, kā arī ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums vai tā saimnieciskā darbība ir izbeigta.”;

1.31. Papildināt noteikumu 133.3.apakšpunktu ar trešo teikumu šādā redakcijā:

“Kvalificētu darba vadītāju pasākumos iesaistītajiem jauniešiem bezdarbniekiem nodrošina trīs mēnešus no iesaistes brīža pasākumā, bet jauniešiem bezdarbniekiem ar invaliditāti – nodrošina uz visu iesaistes laiku pasākumā.”;

1.32. Izteikt 134.punkta ievaddaļu šādā redakcijā:

“134. Aģentūra pasākumam “Pirmā darba pieredze jaunietim” paredzēto finanšu atbalstu darba devējiem sniedz saskaņā ar Komisijas regulā Nr.1407/2013, Komisijas regulā Nr.717/2014 (darba devējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013) un Komisijas regulā Nr.1408/2013 (darba devējiem, kuri darbojas lauksaimniecības produktu ražošanas nozarē) noteiktajām prasībām, nodrošinot darba devējiem šādu finanšu atbalstu:”;

1.33. Papildināt noteikumu 135.1.apakšpunktu aiz vārdiem un skaitļiem “Komisijas regulas Nr.1407/2013 3.panta 2.punktā” ar vārdiem un skaitļiem “Komisijas regulas Nr.717/2014 3.panta 2.punktā (darba devējiem, kuri darbojas zvejniecības un akvakultūras nozarē saskaņā ar Eiropas Parlamenta un Padomes regulu Nr.1379/2013)”;

1.34. Papildināt noteikumus ar 5.1 nodaļu šādā redakcijā:

“5.1. Atbalsts jauniešu reģionālajai mobilitātei Jauniešu garantijas programmas ietvaros

174.4 Atbalsts jauniešu reģionālajai mobilitātei paredz nodrošināt finanšu atlīdzību transporta izdevumu segšanai braucieniem no deklarētās dzīvesvietas uz darba vai apmācību vietu un atpakaļ un dzīvojamās telpas īres vai dienesta viesnīcā dzīvošanas izdevumu kompensācijai (nosakot atlīdzības apmēru par dzīvojamo telpu īri vai dzīvošanu dienesta viesnīcā, kompensē arī transporta izmaksas vienam braucienam mēnesī no deklarētās dzīvesvietas uz darba vai apmācību vietu un atpakaļ).

174.5 Jauniešu garantijas programmas pasākumos iesaistīts jaunietis programmas ietvaros var saņemt atbalstu reģionālajai mobilitātei:

174.51. pirmajos četros pasākuma iesaistes mēnešos, ja šo noteikumu 80.1punktā minētais jaunietis saņem atbalstu pasākumos noteiktām personu grupām jauniešiem bezdarbniekiem ietvaros vai ja šo noteikumu 132.3.apakšpunktā minētais jaunietis piedalās pasākumā „Pirmā darba pieredze jaunietim”, ievērojot šādus iesaistes nosacījumus:

174.51.1. darba vieta atrodas vismaz 20 km attālumā no deklarētās dzīves vietas (izņemot Rīgu) un bezdarbnieks norādītajā dzīvesvietā ir deklarēts vismaz gadu. Izņēmums attiecībā uz Rīgu netiek piemērots, ja darba devējs piedāvā vienlaikus uzsākt darba tiesiskās attiecības ar vismaz 25 aģentūras reģistrētiem jauniešiem bezdarbniekiem;

174.51.2 saņemts jaunieša bezdarbnieka iesniegums par nepieciešamo finanšu atbalstu reģionālajai mobilitātei un aģentūra ir pieņēmusi lēmumu par finanšu atlīdzības piešķiršanu (lēmumu pieņem trīs darba dienu laikā no iesnieguma saņemšanas brīža);

174.52. atbilstoši apmācību ilgumam, ja šo noteikumu 31.1 punktā minētais jaunietis piedalās šo noteikumu 21.1., 21.2. vai 21.3.apakšpunktā minētajās apmācību programmās, ievērojot šādus iesaistes nosacījumus:

174.52.1. apmācību vieta atrodas vismaz 20 km attālumā no deklarētās dzīves vietas un jaunietis bezdarbnieks norādītajā dzīvesvietā ir deklarēts vismaz gadu;

174.52.2. saņemts jaunieša bezdarbnieka iesniegums par nepieciešamo finanšu atbalstu reģionālajai mobilitātei un aģentūra ir pieņēmusi lēmumu par finanšu atlīdzības piešķiršanu (lēmumu pieņem trīs darba dienu laikā no iesnieguma saņemšanas brīža);

174.53. atbilstoši apmācību ilgumam, ja šo noteikumu 132.5.punktā minētais jaunietis piedalās pasākumā “Darbnīcas jauniešiem”, piešķirot finanšu atbalstu tikai transporta izdevumu segšanai braucieniem uz apmācību vietu un atpakaļ, ievērojot šādus iesaistes nosacījumus:

174.53.1. apmācību vieta atrodas vismaz 20 km attālumā no deklarētās dzīves vietas un jaunietis bezdarbnieks norādītajā dzīvesvietā ir deklarēts vismaz gadu;

174.53.2. saņemts jaunieša bezdarbnieka iesniegums par nepieciešamo finanšu atbalstu reģionālajai mobilitātei un aģentūra ir pieņēmusi lēmumu par finanšu atlīdzības piešķiršanu (lēmumu pieņem trīs darba dienu laikā no iesnieguma saņemšanas brīža).

174.6 Atbalstu jauniešu reģionālajai mobilitātei izmaksā, ievērojot šādus nosacījumus:

174.6 1. pēc katra darba tiesisko attiecību vai apmācību mēneša beigām, bet ne vēlāk kā līdz kārtējā mēneša piektajam datumam jaunietis bezdarbnieks iesniedz aģentūrā izdevumus apliecinošus dokumentus par iepriekšējo darba tiesisko attiecību vai apmācību mēnesi (sabiedriskā transporta braukšanas biļetes vai degvielas izdevumus apliecinošus dokumentus un dzīvojamās telpas īres vai dienesta viesnīcas – īres līguma un maksājumu apliecinoša dokumenta kopiju (dzīvojamās telpas īres vai dienesta viesnīcas – īres līguma kopiju iesniedz otrajā mēnesī, kā arī tajā mēnesī, kad jaunietis bezdarbnieks maina dzīvojamo telpu vai dienesta viesnīcu, ja attiecināms));

174.6 2. ikmēneša finanšu atlīdzību par apmācību vai darba tiesisko attiecību mēnesi aģentūra izmaksā līdz kārtējā mēneša 20.datumam pēc transporta un īres izdevumus apliecinošo dokumentu saņemšanas;

174.6 3. ja jaunietim bezdarbniekam iestājas pārejoša darbnespēja, viņa pienākums ir nākamajā darbdienā pēc pārejošas darbnespējas beigām par to paziņot aģentūrai. Par pārejošas darbnespējas laiku finanšu atlīdzības izmaksas netiek veiktas un finanšu atlīdzības saņemšanas laiks pagarinās (tikai darba tiesisko attiecību gadījumā, apmācību gadījumā finanšu atlīdzības saņemšanas laiks nepagarinās);

174.6 4. ja ar jaunieti bezdarbnieku tiek izbeigtas darba tiesiskās attiecības vai, ja jaunietis pamet apmācību, viņa pienākums ir divu darbdienu laikā pēc darba tiesisko attiecību vai apmācību izbeigšanās dienas atlīdzināt aģentūrai pārmaksāto finanšu atlīdzības summu par periodu, kurā jaunietis bezdarbnieks vairs nav bijis darba tiesiskajās attiecībās vai apmācībās.

174.7 Atbalsta jauniešiem reģionālajai mobilitātei paredzētos finanšu līdzekļus var izlietot finanšu atlīdzībai jaunietim bezdarbniekam transporta izdevumu segšanai braucieniem no deklarētās dzīvesvietas uz darba vai apmācību vietu un atpakaļ un dzīvojamās telpas īres vai dienesta viesnīcā dzīvošanas izdevumu kompensācijai ne vairāk kā 100 *euro* apmērā mēnesī šādā kārtībā:

174.71. par apmācību vai darba tiesisko attiecību pirmo mēnesi avansu  100 *euro* apmērā, ko izmaksā piecu darbdienu laikā no lēmuma par atbalsta piešķiršanu pieņemšanas dienas;

174.72. par nākamajiem mēnešiem ikmēneša finanšu atlīdzība nepārsniedz *100 euro*  mēnesī, un to aprēķina, ņemot vērā katrā mēnesī radušās faktiskās dzīvojamās telpas īres un transporta izdevumu izmaksas, no kurām proporcionāli katru mēnesi tiek atskaitīts pirmajā mēnesī saņemtās finanšu atlīdzības summas atlikums, ja dzīvojamās telpas īres vai dienesta viesnīcā dzīvošanas un transporta izdevumi ir bijuši mazāki par 100 *euro* mēnesī.”;

1.35. Papildināt noteikumus ar 205., 206., 207., 208., 209., 210. un 211.punktu šādā redakcijā:

“205. Jauniešus, kas aģentūrā reģistrējušies kā bezdarbnieki līdz 2014.gada 2.janvārim un jau iesaistījušies pasākumā „Darba vieta jaunietim”, pasākumā „Pirmā darba pieredze jaunietim” aģentūra var iesaistīt ne agrāk kā 12 mēnešus pēc dalības pasākumā „Darba vieta jaunietim” pabeigšanas.

206. Jauniešus, kas aģentūrā reģistrējušies kā bezdarbnieki līdz 2014.gada 2.janvārim un jau iesaistījušies pasākumā „Atbalsts jauniešu brīvprātīgajam darbam”, pasākumā „Darbam nepieciešamo iemaņu attīstība nevalstiskajā sektorā” aģentūra var iesaistīt ne agrāk kā 12 mēnešus pēc dalības pasākumā „Atbalsts jauniešu brīvprātīgajam darbam” pabeigšanas.

207. Šo noteikumu 43.1punktu nepiemēro izglītības iestādēm, kas līdz šo grozījumu spēkā stāšanās dienai ir noslēgušas līgumus ar aģentūru par pasākumu īstenošanu.

208. Grozījumus šo noteikumu 82.2. un 133.3.apakšpunktā par kvalificēta darba vadītāja nodrošināšanu pasākumā noteiktu laiku nepiemēro attiecībā uz darba devējiem, kas līdz šo grozījumu spēkā stāšanās dienai ir noslēguši līgumus ar aģentūru par pasākumu īstenošanu.

209. Grozījumus šo noteikumu 121.2.apakšpunktā par dotācijas apmēra palielināšanu viena biznesa plāna īstenošanai nepiemēro attiecībā uz bezdarbniekiem, kas līdz šo grozījumu spēkā stāšanās dienai ir noslēguši līgumu ar aģentūru par biznesa plāna īstenošanu.”.

210. Šo noteikumu 95., 96. un 96.1punktā minētie nosacījumi finanšu atbalsta uzskaitei piemērojami arī šo noteikumu 81.11.apakšpunktā minētā finanšu atbalsta uzskaitei no 2015.gada 1.janvāra.

211. Šo noteikumu 81., 93. un 94.punkts ir spēkā līdz 2014.gada 31.decembrim.”.

2. Šo noteikumu 1.9., 1.12., 1.15., 1.18., 1.20. un 1.22.apakšpunkts stājas spēkā 2015.gada 1.janvārī.

|  |  |  |
| --- | --- | --- |
| Ministru prezidente |  | L.Straujuma |
|  |  |  |
| Labklājības ministrs |  | U.Augulis |

01.08.2014. 12:02

3 076

A.Vībe, 67021648,

Anna.Vibe@lm.gov.lv